PROIECTUL  DECIZIEI ETAPEI DE INCADRARE

 Ca urmare a solicitării de emitere a acordului de mediu adresate de **S.C. AQUA PARC S.R.L.** cu sediul în Roznov, sat Slobozia, str. Șes, nr. 126 J, judeţul Neamţ,telefon 0233 /278402, înregistrată la A.P.M. Neamţ cu nr. 1270 din 22.02.2018, în baza Hotărârii Guvernului nr. 445/ 2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57 /2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,   Agenţia pentru Protecţia Mediului Neamţ decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.05.2018, că proiectul **”Proiectarea și deschiderea exploatării de balastieră din albia minoră a râului Bistricioara, comuna Ceahlău, județul Neamț”** propus a fi realizat în comuna Ceahlău, sat Bistricioara, extravilan, **nu** **se supune evaluării impactului asupra mediului.**

 Justificarea prezentei decizii:

   I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul intră sub incidenţa Hotărârii Guvernului nr. 445/ 2009 privind evaluarea impactului anumitor proiecte publice şi private asupra mediului, fiind încadrat în Anexa nr. 2 – „Lista proiectelor pentru care trebuie stabilită necesitatea efectuării evaluării impactului asupra mediului” – pct. 2, lit. c) “extracția mineralelor prin dragare fluvială sau marină”.

 b) caracteristicile proiectului:

 - mărimea proiectului – proiect de dimensiuni medii (suprafața perimetrului închiriat S= 28549 mp, din care suprafața perimetrului de exploatare S= 28500 mp, cu Lmed= 670 m și lmed=43 m) amplasat în comuna Ceahlău, extravilan, pe central albiei râului Bistricioara, la 149 m aval de podul de pe drumul local ce face legătura între DJ 155 F și DN 15 și la 800 m amonte de acumularea Izvorul Muntelui; accesul la perimetru se face din DN 15 pe un drum de exploatare de 350 m amplasat pe malul râului Bistricioara; traversarea spre perimetru se realizează pe o traversă temporară din 5 tuburi de beton cu D= 1000 mm și L= 4 m (suprafața podului va fi de 80 mp (din care 31 mp în interiorul suprafeței închiriate și 49 mp în afara perimetrului); la finalizarea exploatării sau în caz de ape mari tuburile vor fi îndepărtate din albie, de către beneficiar; se va urmări respectarea adâncimii de exploatare; materialul rezultat va fi transportat în aceiași zi la stația de sortare.

 Extracţia se va realiza în limitele perimetrului avizat conform punctelor de contur în coordonate STEREO 70:

|  |  |  |
| --- | --- | --- |
| Punct | X | Y |
| 1 | 618123 | 570847 |
| 2 | 618183 | 570871 |
| 3 | 618048 | 570503 |
| 4 | 617985 | 570221 |
| 5 | 617932 | 570203 |
| 6 | 618011 | 570508 |

 Exploatarea se va realiza prin retragere din aval spre amonte, de la firul apei spre maluri, în fâșii longitudinale, sucesive, cu lățimea medie de 1,26 m; adâncimea maximă de exploatare 2,99 m și cea medie de 1,26 m, fără să se depășească cota talvegului natural, creindu-se un canal de colectare a debitelor mici și medii; pilieri de siguranță – 25 m față de malul stâng și 10 m față de malul drept; perimetrul se va borna cu borne din beton cu 1,5 m, vopsite la capăt.

 - cumularea cu alte proiecte: nu este cazul;

 - utilizarea resurselor naturale: balast de râu;

 - producţia de deşeuri: nu rezultă;

 - emisiile poluante, inclusiv zgomotul şi alte surse de disconfort: nu este cazul;

 - surse de poluare în perioada de execuţie: de la mijloacele de

 transport şi utilajele folosite – zona locuită este la aproximativ

 1000 m față de amplasamentul perimetrului;

 - surse de poluare în perioada de funcţionare: nu este cazul;

 - riscul de accident, ţinându – se seama în special de substanţele şi de tehnologiile utilizate – nu este cazul;

 - utilizarea existentă a terenului – conform PUG – ului comunei Ceahlău, categoria de folosinţă: albia minoră a râului Bistricioara;

 - relativa abundenţă a resurselor naturale din zonă, calitatea şi capacitatea regenerativă a acestora – nu este cazul;

 c) capacitatea de absobţie a mediului, cu atenţie deosebită pentru:

 - zonele umede – nu sunt;

 - zonele costiere – nu sunt;

 - zonele montane şi cele împădurite – nu sunt;

 - parcurile şi rezervaţiile naturale – nu sunt;

 - ariile clasificate sau zonele protejate prin legislaţia în vigoare, cum sunt: zonele de protecţie a faunei piscicole, bazine piscicole naturale şi bazine piscicole amenajate, etc. - nu sunt;

 - zonele de protecţie specială – în zona sau în vecinătatea amplasamentului acestui proiect – nu sunt;

 - ariile în care standardele de calitate a mediului stabilite de legislaţie au fost deja depăşite – nu sunt;

 - ariile dens populate – proiect de reabilitare a unui obiectiv existent în zonă populată; au fost propuse măsuri de diminuare a unui potenţial impact – nu sunt afectate;

 - peisajele cu semnificaţie istorică, culturală şi arheologică – nu sunt;

 d) caracteristicile impactului potenţial:

 - extinderea impactului: aria geografică şi numărul persoanelor afectate -

impact nesemnificativ;

 - natura transfrontarieră a impactului – nu este cazul;

 - mărimea şi complexitatea impactului – impact nesemnificativ;

 - probabilitatea impactului – redusă;

 - durata, frecvenţa şi reversibilitatea impactului – în timpul executării lucrărilor.

 Condiţiile de realizare a proiectului :

 a) respectarea tehnologiei de lucru avizată în vederea protecţiei factorilor de mediu:

 - retragerea utilajelor pe mal la sfârşitul programului de lucru zilnic şi executarea activităţilor de alimentare cu motorină şi schimb de ulei în condiţii de evitare a poluării solului şi apei cu produse petroliere;

 - rambleerea golurilor şi nivelarea fâşiei de extracţie la sfârşitul zilei de lucru;

 - se interzice depozitarea temporară sau permanentă a materialului extras pe amplasamentele pozate transversal faţă de direcţia de curgere a râului; nu se va excava în zonele concave ale malurilor;

 - nu se vor efectua devieri sau ştrangulări ale cursului de apă;

 - amenajarea şi întreţinerea drumurilor din incintă şi a celor de acces la căile de comunicaţie rutieră; reducerea vitezei mijloacelor de transport în zonele locuite;

 - dacă în zonă se promovează lucrări hidrotehnice, regularizări, consolidări de maluri, apărări împotriva inundaţiilor, exploatarea de nisip şi pietriş va fi oprită, acestea fiind cazuri de forţă majoră;

 - se va menţine integritatea vegetaţiei palustre (stufăriş, păpuriş) precum şi a vegetaţiei lemnoase de-a lungul malurilor;

 - deşeurile rezultate vor fi depozitate (pe categorii) în spaţii special amenajate, urmând a fi predate periodic la Societăţi autorizate.

 b) implementarea măsurilor de protecţie a factorilor de mediu propuse prin proiect şi descrise în documentaţia ce a stat la baza emiterii acestei decizii;

 c) obţinerea tuturor avizelor precizate în Certificatul de urbanism şi respectarea condiţiilor impuse prin acestea;

 d) titularul va informa în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentei decizii;

 e) titularul va informa în scris Agenţia pentru Protecţia Mediului Neamţ la începerea lucrărilor;

 f) titularul va notifica în scris Agenţia pentru Protecţia Mediului Neamţ la finalizarea lucrărilor în vederea verificării şi întocmirii procesului verbal de constatare a respectării tuturor condiţiilor impuse;

 g) nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.

 Proiectul propus **nu necesită parcurgerea celorlalte etape ale procedurii de evaluare a impactului asupra mediului**.

 Prezentul document îşi păstrează valabilitatea pe toată perioada punerii în aplicare a proiectului.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural

sau substanţial, actele, deciziile sau omisiunile autorităţii publice competente pentru protecţia mediului, care fac obiectul participării publicului în procedura de evaluare a

impactului asupra mediului prevăzute de H.G. nr.445/2009, cu respectarea prevederilor Legii contenciosului administrativ nr. [554 /2004](file:///C%3A%5CDocuments%20and%20Settings%5Cliviu.jigau%5CDesktop%5CMODEL%20ACTE%5C00079384.htm), cu modificările ulterioare.

 Actele sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr.[554/2004](file:///C%3A%5CDocuments%20and%20Settings%5Cliviu.jigau%5CDesktop%5CMODEL%20ACTE%5C00079384.htm), cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim trebuie să solicite autorităţii publice emitente, în termen de 30 de zile de la data aducerii la cunoştinţa publicului a deciziei etapei de încadrare, revocarea respectivei decizii.

 Autoritatea publică emitentă are obligaţia de a răspunde la plângerea prealabilă în termen de 30 de zile de la data înregistrării acesteia la acea autoritate.

 Procedura administrativă prealabilă este gratuită.